  Анжелика Тихонова корреспондент 10-тӥ куарусёнлы Удмуртиын 64 адямилэсь коронавирус инфекцизэ пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 30 улӥсьёслэн, Дэри ёросын 10 улӥсьёслэн, Якшур-Бӧдья ёросын куать улӥсьёслэн, Воткаын, Эгра но Шаркан ёросъёсын быдэн ньыль улӥсьёслэн, Можгаын куинь улӥсьёслэн, Пичи Пурга ёросын кык улӥсьёслэн но Вавож ёросын одӥг улӥсьлэн зэмаз. 13 адями бурмиз. Туннэ нуналлы Удмуртиын коронавирус инфекциен черлан 3 сюрс 712 учыр лабораториосын пусъемын. 2 сюрс 855 адями йӧназ, 72 мурт кулӥз. Та дыре 40-езлэн черламъёслэн тазалыксы секыт лыдъяське.  Тегъёс: Ижкар висён Удмуртия коронавирус тазалыкезутён  